[{"text_idx": "#000000", "text": "Saare-Liivi meretuulepargi keskkonnauuringute va\u0308lito\u0308o\u0308d jo\u0303uavad ta\u0308navu lo\u0303pule"}, {"text_idx": "#000001", "text": "HomeUncategorized @etSaare-Liivi meretuulepargi keskkonnauuringute va\u0308lito\u0308o\u0308d jo\u0303uavad ta\u0308navu lo\u0303pule"}, {"text_idx": "#000002", "text": "Utilitase Saare-Liivi meretuulepargi keskkonnamo\u0303jude hindamise raames teist aastat toimuvad uuringud on ta\u0308ies hoos ning ko\u0303igi KMH programmis ette na\u0308htud uuringute va\u0308lito\u0308o\u0308d saavad tehtud ta\u0308navu novembri alguseks."}, {"text_idx": "#000003", "text": "\u201eMeretuulepargid toodavad ka talvel oluliselt rohkem energiat kui sama vo\u0303imsusega maismaal paiknevad tuule- vo\u0303i hu\u0308briidpargid ning seela\u0308bi va\u0308hendavad oluliselt kallite ja keskkonda saastavate fossiilsete allikate kasutamise vajadust."}, {"text_idx": "#000004", "text": "Praeguseks on selge, et kui tahta sa\u0308ilitada varustuskindlus ja ta\u0308ita riiklik eesma\u0308rk katta Eesti elektritarbimine 2030. aastaks taastuvatest allikatest toodetud elektriga, siis meretuulepargid on asendamatud,\u201c u\u0308tles Utilitas Windi juhatuse liige Rene Tammist."}, {"text_idx": "#000005", "text": "Utilitas Wind on arendanud Saare-Liivi meretuuleparki alates 2021. aastast ning teinud seda hoogsate sammudega, et pu\u0308sida regioonis oma arendusega konkurentsis ja park saaks hakata elektrit tootma juba 2028. aastal."}, {"text_idx": "#000006", "text": "Saare-Liivi meretuulepargi alal teostatakse vastavalt rahvusvaheliselt tunnustatud metoodikale po\u0303hjalikud keskkonnauuringud, kuhu on kaasatud nii Eesti kui ka rahvusvahelised eksperdid."}, {"text_idx": "#000007", "text": "Kahe ja\u0308rjestikuse aasta va\u0308ltel viiakse la\u0308bi linnustiku ja kalastiku uuringud, lisaks hinnatakse mo\u0303jusid mereimetajatele, nahkhiirtele, merepo\u0303hja elustikule ja merevee kvaliteedile, hoovustele ja lainetusele, kaitsealustele loodusobjektidele ja Natura2000 aladele. Samuti uuritakse mo\u0303ju kultuuripa\u0308randile ning sotsiaal-majanduslikule keskkonnale."}, {"text_idx": "#000008", "text": "\u201eKeskkonnamo\u0303jude uuringu tellijana usaldame kaasatud ekspertide kogemusi ning rakendame ka mitmeid uusi uurimismeetodeid. Na\u0308iteks Kihnu laidudel pesitsevaid linde ja\u0308lgitakse GPS seadmetega, mida pole ornitoloogide teada veel kusagil maailmas meretuulepargi keskkonnamo\u0303jude hindamise ka\u0308igus tehtud. Hu\u0308ljeste uurimiseks on Liivi lahte ankurdatud mitmeid veealuste helide salvestusseadmeid, mille abil on vo\u0303imalik anda hinnang hu\u0308ljeste liikumisele tuulepargi piirkonnas,\u201c kirjeldas Utilitas Windi planeeringute- ja keskkonnamo\u0303jude juht Kristiina Nauts."}, {"text_idx": "#000009", "text": "Eelmisel aastal toimunud uuringute tulemusel selgus, et eelko\u0303ige linnustikust tulenevalt ei saa tuulikuid kavandada esialgse arendusala lo\u0303unapoolsele osale. Seeto\u0303ttu taotles Utilitas Wind vastavalt seaduses ettena\u0308htud vo\u0303imalusele arendusala osalist nihutamist la\u0308a\u0308nesuunda ning sel aastal TTJA taotluse ka rahuldas. Arendusala suurus ei muutunud ja on endiselt 300 km2."}, {"text_idx": "#000010", "text": "\u201eFossiilsete ku\u0308tuste po\u0303letamisest tekkinud kliimamuutused mo\u0303jutavad negatiivselt nii linde, loomi kui ka inimesi. Seega on rohelise elektri tootmisvo\u0303imsuste rajamine tegelikult meie ko\u0303igi u\u0308hine huvi. Me vo\u0303tame uuringuid va\u0308ga to\u0303siselt, kogume po\u0303hjalikke teadmisi kogu piirkonna elustiku osas ja kohendame oma plaane pidevalt,\u201c lisas Nauts."}, {"text_idx": "#000011", "text": "Geoloogiliste ja tehniliste andmete kogumiseks viiakse la\u0308bi mitmeid erinevaid lisauuringuid, mis on vajalikud meretuulepargi ehitustehniliste lahenduste va\u0308ljato\u0308o\u0308tamiseks."}, {"text_idx": "#000012", "text": "Na\u0308iteks paigaldas maailma juhtiv geoandmete kogumise ja analu\u0308u\u0308simisega tegelev ettevo\u0303te Fugro Utilitase tellimusel Saare-Liivi meretuulepargi alale lidari poi, mis mo\u0303o\u0303dab nii tuule, lainetuse kui ka hoovuse ko\u0303rgust ja suunda ning vee temperatuuri. Samuti mo\u0303o\u0303detakse merepo\u0303hjas asuva seadme kaudu triiviva ja\u0308a\u0308 liikumiskiirust ja suunda."}, {"text_idx": "#000013", "text": "Meretuuleparkideks sobilikud alad Liivi lahes ma\u0308a\u0308rati 2017. aastal kehtestatud Pa\u0308rnu maakonnaga piirneva mereala maakonnaplaneeringuga. TTJA algatas Utilitas Windi Saare-Liivi meretuulepargi hoonestusloa menetluse 2021. aasta lo\u0303pus ning aasta hiljem tunnistas TTJA no\u0303uetele vastavaks KMH programmi."}, {"text_idx": "#000014", "text": "Utilitas Wind ja\u0308tkab planeerimis- ja projekteerimistegevustega sellises ajakavas, et hiljemalt 2028. aastal vo\u0303iks Saare-Liivi meretuulepark toota keskkonnaso\u0303bralikku elektrit. Arenduse esimeses etapis on planeeritud pu\u0308stitada vastavalt po\u0303hivo\u0303rguettevo\u0303tte poolt va\u0308ljastatud tehnilistele tingimustele ligikaudu 80 tuulikut koguvo\u0303imsusega 1200 MW, mille iga-aastane eeldatav elektritoodang u\u0308letab 5 TWh."}, {"text_idx": "#000015", "text": "Eesti meretuule va\u0308a\u0308rtuspakkumine, september 2023\nEnefit Green astub suure sammu edasi Risti tuulepargi arendamisel\nAmetikool esitas rahastustaotluse tuulikutehnikute o\u0303ppebaasi rajamiseks\nEnefit Green pani nurgakivi Baltikumi vo\u0303imsamale taastuvenergia tootmisalale\nSaare-Liivi meretuulepargi keskkonnauuringute va\u0308lito\u0308o\u0308d jo\u0303uavad ta\u0308navu lo\u0303pule"}]